REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

22 Broj: 120-1405/12

25. septembar 2012. godine

B e o g r a d

Na osnovu člana 43. Zakona o Narodnoj skupštini („Službeni glasnik RS, broj 9/2010) i člana 65. stav 1 alineja prva Poslovnika Narodne skupštine ("Službeni glasnik RS", broj 20/12 – Prečišćeni tekst), Odbor za aministrativno-budžetska i mandatno-imunitetska pitanja, na sednici održanoj 25. septembra 2012. godine doneo je

R E Š E Nj E

 ODBIJA SE, kao neosnovan, prigovor Siniše Stamenkovića i POTVRĐUJE rešenje Odbora za administrativno-budžetskai mandatno-imunitetska pitanja 22 Broj: 120-1405/12 od 2. avgusta 2012. godine.

O b r a z l o ž e nj e

 Siniša Stamenković je u ostavljenom roku podneo prigovor Odboru za administrativno-budžetska i mandatno-imunitetska pitanja na rešenje broj 22 Broj: 120-1405/12 doneto na sednici održanoj 2. avgusta 2012. godine, kojim je odbijen njegov zahtev da mu se utvrdi pravo na naknadu plate u trajanju od 6 meseci po prestanku poslaničke funkcije.

 U svom prigovoruimenovani navodi da se osporenim rešenjem krše njegova ustavna prava i prava iz zakona, i traži da mu Odbor isplati razliku između iznosa invalidske penzije čiji je korisnik i plate narodnog poslanika.

 Razmatrajući prigovor imenovanog, Odbor je utvrdio da je prilikom donošenja osporenog rešenja pravilno sproveden postupak, tačno utvrđeno činjenično stanje i pravilno primenjen zakon.

 Uvidom u dosije i službenu dokumentaciju Siniše Stamenkovića, utvrđeno je da je imenovani tokom trajanja poslaničkog mandata koristio pravo na razliku između punog iznosa plate narodnog poslanika koji je na stalnom radu u Narodnoj skupštini i invalidske penzije čiji je korisnik. Činjenica da imenovani na dan prestanka mandata nije ostvarivao platu u Narodnoj skupštini je bila od značaja za pravilno rešavanje u ovoj stvari. Naime, članom 43. stav 1. Zakona o Narodnoj skupštini (''Sl. glasnik RS'', broj 9/2010) propisano je da narodni poslanik koji ostvaruje platu u Narodnoj skupštini ima pravo na naknadu plate po prestanku poslaničke funkcije u visini plate koju je imao na dan prestanka funkcije, a najduže šest meseci.

 Na osnovu iznetog rešeno je kao u dispozitivu rešenja.

DOSTAVITI:

- Imenovanom PREDSEDNIK ODBORA

- Odboru za admin.-budž.

i mand.-imunitet. pitanja Zoran Babić

- Odeljenju za budžetske,

finan. račun. i posl. javn.nab.

-Pisarnici